Die DA het 17 van die 29 raadsetels en die voormalige regerende party, die ANC, het die oorblywende 12.
In haar intreerede het Van Lingen Kouga se kiesers bedank vir hul dapperheid om vir ’n nuwe regering te stem. Sy het inwoners verseker dat die DA alle mense se belange op die hart dra, ongeag vir wie hulle hul kruisie getrek het.
Van Lingen het gesê sy is trots op die span wat hulle na die raad bring. “Dit is ’n spesiale kombinasie van jeug, ervaring en diversiteit.”